**Suomikoti-yhdistyksen säännöt**

*Päätetty yhdistyksen kokouksessa 15. helmikuuta 2024, sekä vahvistettu vuosikokouksessa 24. huhtikuuta 2024.*

**§ 1 Yhdistyksen nimi**

Yhdistyksen nimi on Suomikoti-yhdistys, ruotsiksi Föreningen Suomikoti. Yhdistyksen

kotipaikka on Tukholma.

**§ 2 Yhdistyksen tarkoitus**

Yhdistys on aatteellinen, ei voittoa tavoitteleva yhdistys, jonka tarkoituksena on auttaa

ruotsinsuomalaisia vanhuksia tukemalla sellaisia asumismuotoja, jotka soveltuvat heidän

tarpeisiinsa, ja suorittaa muitakin vastaavanlaisia avustus- ja tukitoimia. Yhdistys on

puoluepoliittisesti ja uskonnollisesti sitoutumaton.

**§ 3 Yhdistyksen toiminta**

Yhdistys voi rakentaa, hallita, omistaa tai vuokrata toimintaan tarvittavia rakennuksia.

Yhdistys voi tehdä yhteistyötä muiden yhteisöjen kanssa ja tukea muita yhteisöjä. Tämän

edellytyksenä on, että tuki tai yhteistyö on sopusoinnussa näiden sääntöjen 2.§:n kanssa.

**§ 4 Yhdistyksen jäsenet**

Yhdistyksen jäseniä ovat henkilöjäsenet ja juridiset henkilöt, jotka sitoutuvat noudattamaan yhdistyksen sääntöjä ja maksavat vuosikokouksen päättämän jäsenmaksun.

**§ 4 a Henkilötietojen käsittely**

Liittyessään jäseneksi jäsen hyväksyy, että yhdistys saa käsitellä hänen henkilötietojaan tietosuoja-asetuksen mukaisen tarkoituksenmukaisen toiminnan toteuttamiseksi.

**§ 5 Jäsenmaksu**

Yhdistyksen vuosikokous päättää seuraavan toimintavuoden jäsenmaksun suuruudesta.

Jäsen, joka maksaa 20-kertaisen jäsenmaksun, saa ainaisjäsenyyden.

Johtokunta lähettää toimintavuoden alussa jäsenille kehotuksen maksaa jäsenmaksu

joko Suomikodin Sanomat -julkaisun mukana tai muuten kirjallisesti.

**§ 6 Päättävät elimet**

Yhdistyksen päättävät elimet ovat vuosikokous ja ylimääräinen kokous. Korkein päättävä elin

on vuosikokous.

**§ 7 Yhdistyksen kokoukset**

a) Vuosikokous

Yhdistyksen vuosikokous pidetään vuosittain huhtikuun aikana. Johtokunta toimittaa

jäsenille kutsun vuosikokoukseen viimeistään kuusi (6) viikkoa ennen kokousta.

Yhdistyksen vuosikokous voidaan pitää joko Suomikodin kotipaikkakunnalla, sen lähialueella tai erityistapauksessa joko kokonaan tai osittain digitaalisesti.

Johtokunnan on kokouskutsun yhteydessä ilmoitettava, miten henkilöjäsenet tai yhteisöjäsenet

voivat tehdä aloitteita vuosikokoukselle. Samalla johtokunnan on ilmoitettava, miten

yhteisöjäsenten on todistettava äänioikeutensa.

Jäsenistön vuosikokoukselle tarkoitetut ehdotukset on jätettävä johtokunnalle viimeistään

neljä (4) viikkoa ennen vuosikokouksen alkua.

Johtokunnan on viimeistään kaksi (2) viikkoa ennen vuosikokousta joko kirjallisesti tai Suomikodin Sanomat -julkaisun välityksellä toimitettava jäsenille kokouksen asialista, kokoukselle tehdyt ehdotukset sekä johtokunnan niistä antamat lausunnot, toimintakertomus, tilinpäätös, tilintarkastajien antama lausunto, talousarvio, toimintasuunnitelma ja muut johtokunnan vuosikokoukselle laatimat aloitteet.

b) Ylimääräinen kokous

Johtokunta voi kutsua koolle ylimääräisen kokouksen, jos johtokunta katsoo sen

tarpeelliseksi, tai jos vähintään yksi kolmasosa (1/3) yhdistyksen jäsenistä vaatii sitä

johtokunnalta kirjallisesti saman asian käsittelemiseksi.

Kutsu ylimääräiseen kokoukseen on toimitettava jäsenille vähintään neljä (4) viikkoa ennen

kokousta.

Ylimääräisessä kokouksessa käsitellään ainoastaan ne asiat, jotka on mainittu kokouskutsussa.

Yhdistyksen kokouksista on kirjoitettava pöytäkirjat.

**§ 8 Äänioikeus yhdistyksen kokouksissa**

Äänioikeus yhdistyksen vuosikokouksessa ja ylimääräisessä kokouksessa on paikalla tai digitaalisesti läsnä olevalla jäsenellä, joka on suorittanut jäsenmaksun kuluvan vuoden maaliskuun viimeiseen päivään mennessä.   
Myöhemmin maksettu jäsenmaksu antaa kyseisissä kokouksissa läsnäolo-, puhe- ja esitysoikeuden.

Jos kokous pidetään kokonaan tai osittain digitaalisesti, kokouskutsussa on oltava tiedot siitä, miten jäsenten tulee menetellä voidakseen osallistua ja äänestää.

Kokouksessa läsnä oleva jäsen voi valtakirjalla edustaa ja äänestää enintään yhden toisen jäsenen puolesta. Yhteisöjäsenen on kirjallisesti ilmoitettava yhdistyksen johtokunnalle kokousedustajansa nimi- ja osoitetiedot viimeistään kolme (3) viikkoa ennen yhdistyksen kokousta. Yhdistyksen kokous on päätösvaltainen, kun paikalla on äänivaltaisia jäseniä. Johtokunnan jäsenet eivät kuitenkaan saa olla enemmistönä.

Äänivaltaisten jäsenten lisäksi läsnäolo-, puhe- ja esitysoikeus on myös yhdistyksen

tilintarkastajilla, kokousvirkailijoilla sekä muilla kokouksen päättämillä henkilöillä.

Äänestys suoritetaan avoimena. Jos yhdistyksen jäsen pyytää suljettua lippuäänestystä, se on

suoritettava.

Äänten mennessä tasan ratkaisee arpa.

Päätökset tehdään yksinkertaisella äänten enemmistöllä, paitsi 18.§:n kohdalla, kun päätetään

yhdistyksen lakkauttamisesta.

Ääntenlaskussa ei annetuksi ääneksi lasketa tyhjää tai muuten mitätöntä ääntä.

Yhdistyksen jäsen, joka on johtokunnan jäsen, ei voi osallistua tilintarkastajan vaaliin eikä

päätökseen vastuuvapauden myöntämisestä, ei myöskään päätökseen, joka koskee yksityistä

johtokunnan jäsentä.

**§ 9 Vuosikokouksessa käsiteltävät asiat**

1. Kokouksen avaus

2. Valitaan kokouksen puheenjohtaja, sihteeri, kaksi (2) pöytäkirjantarkistajaa ja

kaksi (2) ääntenlaskijaa

3. Vahvistetaan osanottaja- ja äänestysluettelo

4. Todetaan kokouksen päätösvaltaisuus

5. Hyväksytään kokouksen työjärjestys

6. Käsitellään johtokunnan ehdottama toimintakertomus ja tilinpäätös edelliseltä

toimikaudelta

7. Kuullaan tilintarkastajien lausunto

8. Päätetään tilinpäätöksen vahvistamisesta ja toimintakertomuksen hyväksymisestä sekä

päätetään tili- ja vastuuvapauden myöntämisestä johtokunnalle

9. Vahvistetaan kuluvan vuoden toimintasuunnitelma ja talousarvio

10. Päätetään seuraavan toimintavuoden jäsenmaksujen suuruudesta

11. Käsitellään johtokunnan vuosikokoukselle esittämät muut asiat

12. Käsitellään yhdistyksen jäsenten 7.§:n mukaan vuosikokoukselle jättämät aloitteet

13. Valitaan sääntöjen 10.§:n määräämällä tavalla

a) puheenjohtaja

b) johtokunnan jäsenet

14. Valitaan tilintarkastajat 13.§:n määräämällä tavalla

a) varsinaiset tilintarkastajat

b) varatilintarkastajat

15. Päätetään johtokunnan jäsenten ja tilintarkastajien palkkioista

16. Valitaan vähintään kolmejäseninen vaalivaliokunta, jonka jäsenistä yksi nimetään kokoonkutsujaksi

17. Keskustellaan muista mahdollisesti esille tulevista asioita. Tällaisista asioista vuosikokous

ei tee päätöksiä

18. Kokouksen päättäminen

**§ 10 Johtokunta**

Johtokunta toteuttaa yhdistyksen kokousten päätöksiä ja muita tehtäviään sääntöjen

määräämällä tavalla.

Johtokuntaan kuuluu puheenjohtaja ja viisi (5) varsinaista jäsentä sekä kaksi (2) varajäsentä.

Johtokunnan jäsenten on oltava yhdistyksen jäseniä. Johtokunnan jäsen ei saa osallistua

kilpailevan yhdistyksen tai yrityksen toimintaan.

Johtokunnan puheenjohtaja ja varsinaiset jäsenet valitaan kahdeksi (2) vuodeksi niin, että

yhdistyksen varsinaisessa kokouksessa puolet jäsenistä on erovuorossa. Varajäsenet valitaan

yhdeksi (1) vuodeksi kerrallaan.

Johtokuntaan ei voi valita Suomikodin työsuhteessa olevaa henkilöä.

Johtokunnan kokouksiin osallistuvat myös Suomikodin toiminnasta ja taloudesta vastaavat

henkilöt. Heillä on johtokunnan kokouksissa puhe- ja esitysoikeus.

Johtokunta voi päättää työntekijöiden edustajan oikeudesta saada osallistua johtokunnan

kokouksiin ilman äänioikeutta.

Johtokunta on päätösvaltainen, kun vähintään puolet äänioikeutetuista jäsenistä on paikalla.

Päätökset johtokunnan kokouksissa tehdään yksinkertaisella äänten enemmistöllä. Jos äänet menevät tasan, ratkaisee puheenjohtajan ääni.

Johtokunta kokoontuu puheenjohtajan kutsusta, tai jos vähintään puolet varsinaisista jäsenistä

tai tilintarkastajat sitä vaativat.

Johtokunta pitää vuosikokouksen jälkeen järjestäytymiskokouksen, jossa valitaan

varapuheenjohtaja, sihteeri, työvaliokunta ja nimenkirjoittajat ja jaetaan työtehtävät.

Johtokunta voi kutsua kokouksiinsa eri alojen asiantuntijoita. Näillä on johtokunnan

kokouksissa puhe- ja esitysoikeus.

Johtokunnan kokouksista pidetään pöytäkirjaa ja johtokunta on velvollinen pitämään

jäsenluetteloa yhdistyksen jäsenistä.

**§ 11 Työvaliokunta ja muut työryhmät**

Johtokunta voi valita johtokunnan jäsenten keskuudesta työvaliokunnan. Työvaliokunnan

jäsenluku on aina alle puolet johtokunnan varsinaisten jäsenten määrästä.

Työvaliokunnan kokouksiin osallistuvat myös Suomikodin toiminnasta ja taloudesta vastaavat

henkilöt. Heillä on kokouksissa puhe- ja esitysoikeus.

Johtokunta voi perustaa myös muita työryhmiä valmistelemaan johtokunnan päätettäväksi

tuotavia asioita.

**§ 12 Vaalivaliokunta**

Yhdistyksen vuosikokous valitsee vähintään kolme (3) jäsentä vaalivaliokuntaan. Yksi valiokunnan jäsenistä nimetään kokoonkutsujaksi. Vaalivaliokuntaan ei saa kuulua johtokunnan jäseniä. Vaalivaliokunta valmistelee seuraavalle vuosikokoukselle ehdotuksen johtokunnan jäsenistä ja tilintarkastajista.

Jäsenten ehdotukset henkilövalinnoiksi on jätettävä vaalivaliokunnalle kirjallisesti viimeistään

kaksi (2) viikkoa ennen vuosikokousta.

**13 § Tilintarkastajat**

Tilejä ja johtokunnan työskentelyä ja hallintoa tarkastavat yhdistyksen vuosikokouksen

valitsemat tilintarkastajat.

Vuosikokous valitsee yhden varsinaisen tilintarkastajan ja hänen henkilökohtaisen varajäsenensä, joiden molempien tulee olla auktorisoituja tai hyväksyttyjä, sekä yhden luottamustilitarkastajan. Vuosikokous voi myös valita luottamustilitarkastajalle varajäsenen.

Johtokunnan on toimitettava tili- ja toimintakertomukset tilintarkastajille maaliskuun 15.

päivään mennessä.

Tilintarkastajat jättävät vuosittain johtokunnalle yhdistyksen kokoukselle osoitetun

tilintarkastuskertomuksen, joka sisältää tarkastuslausunnon yhdistyksen edellisen

toimintavuoden tileistä ja hallinnosta.

**14 § Toiminta- ja tilivuosi**

Yhdistyksen toiminta- ja tilivuosi on kalenterivuosi. Yhdistyksen tilinpito on suoritettava

hyvän tilinpitotavan mukaan.

**15 § Jäsenyyden päättyminen**

Jäsenen, joka haluaa erota yhdistyksestä, on ilmoitettava siitä kirjallisesti yhdistyksen

johtokunnalle. Eroaminen astuu voimaan siitä päivästä lukien, kun pyyntö siitä on tullut

johtokunnalle.

Jos jäsen ei täytä velvollisuuksiaan yhdistyksen sääntöjen mukaan tai jos hän muulla tavoin

vahingoittaa yhdistystä tai sen toimintaa, yhdistyksen johtokunta voi erottaa jäsenen.

Johtokunnan on ennen erottamispäätöksen tekoa ilmoitettava jäsenelle erottamisesta sekä

annettava tälle mahdollisuus kirjalliseen selvitykseen.

Johtokunnan päätös erottamisesta tulee voimaan heti, ellei johtokunta päätä asiassa muuta.

Jos jäsen on tyytymätön erottamispäätökseen, hän voi pyytää johtokuntaa viemään asian yhdistyksen seuraavaan kokoukseen tai ehdottaa uuden päätöksen tekemistä.

Johtokunnan on ilmoitettava tästä mahdollisuudesta erotettavalle jäsenelle. Johtokunnan on ilmoitettava tästä mahdollisuudesta erotettavalle jäsenelle.

Jäsen, joka ei ole maksanut jäsenmaksuaan kahden edellisen vuoden ajalta, katsotaan

eronneeksi yhdistyksestä.

**16 § Yhdistyksen nimenkirjoittaminen**

Yhdistyksen nimen kirjoittavat yhdistyksen puheenjohtaja tai

varapuheenjohtaja, yhdessä toiminnasta vastaavan henkilön kanssa.

**17 § Sääntöjen muuttaminen**

Päätös sääntöjen muuttamisesta on tehtävä kahdessa perättäisessä yhdistyksen kokouksessa, joiden välillä täytyy olla vähintään yksi (1) kuukausi. Toisen kokouksista on oltava vuosikokous.

Johtokunnan sääntömuutosesitys on lähetettävä jäsenille kokouskutsun yhteydessä kuusi (6)

viikkoa ennen kokousta.

Jäsenen sääntömuutosesitys on toimitettava yhdistyksen johtokunnalle vähintään neljä (4)

viikkoa ennen kokousta.

Sääntömuutos tulee voimaan välittömästi sen kokouksen jälkeen, jossa asian toinen käsittely

on suoritettu, ellei kokous päätä sääntömuutoksen voimaantulosta toista ajankohtaa.

**18 § Yhdistyksen lakkauttaminen**

Päätös yhdistyksen lakkauttamisesta on tehtävä kahdessa perättäisessä yhdistyksen kokouksessa, joiden välillä täytyy olla vähintään kolme (3) kuukautta. Toisen näistä on oltava

vuosikokous. Lakkauttamispäätökseen vaaditaan kummassakin kokouksessa vähintään neljän

viidesosan (4/5) äänten enemmistö.

Yhdistyksen lakkauttamisen yhteydessä tehdään päätös yhdistyksen varojen luovuttamisesta

jonkin Ruotsissa toimivan, ruotsinsuomalaisten vanhusten hoitolaitoksen tai yhdistyksen käyttöön.

Päätös tästä tehdään siinä kokouksessa, jossa lopullisesti päätetään yhdistyksen lakkauttamisesta.